A Cordelera Iberica presenta materials precambrians y paleozoicos deformaus mientres a orochenia Herzinica, y sobre os que sedimentoron materials permians y mesozoicos discordants. La zona actual d'o Sistema Iberico yera o marguin oriental d'o Macizo Iberico u Meseta en o Mesozoico, asinas tien en os sedimentos suyos, facies someras de plataforma a continentals. Estos materials mesozoicos se plegoron en a orochenia Alpina, seguida d'un periodo d'erosión que aplanó lo releu y un periodo de fracturación en forma de rift intracontinental con fuesas tectonicas.